Α.O. Oλoσσών

Ο **Αθλητικός Όμιλος Ελασσόνας «Oλoσσών»** υπήρξε ποδοσφαιρική ομάδα της ομώνυμης πόλης. Από τον Ολοσσών έκαναν τα πρωτα τους ποδοσφαιρικά βηματα o Σπύρος Βάλλας και o Γιάννης Αλεξούλης.

## Ιστορία
### Oλoσσών (1978-2007)
Iδρύθηκε το 1978 με αριθμό μητρώου (Α.Μ.) της Ε.Π.Ο. 2573. Το όνομα το συλλόγου είναι εμπνευσμένο από την αρχαία πόλη Ολοσσών ή Ολοοσσών και τοποθετείται απ’ όλους τους μελετητές στη θέση όπου είναι η Ελασσόνα. Ξεκίνησε από τη Γ' ΕΠΣΛ την περίοδο 1978-79. Κέρδισε αμέσως δυο συνεχόμενες ανόδους. Από το 1980 μέχρι το 1986 αγωνίστηκε στην Α' ΕΠΣΛ. Επέστρεψε το 1990 και αγωνίστηκε μέχρι και το 2002 με μια διακοπή 3 ετων, φτάνοντας κοντά στη διεκδίκηση της ανόδου στη Γ' Εθνική. Την περίοδο 1996-97 ο Ολοσσών απέφυγε στο τέλος τον υποβιβασμό και έφτασε στα προημιτελικά του Κυπέλλου ΕΠΣΛ. Το ρόστερ εκείνης της σεζόν με πρόεδρο το Δημήτρη Γεωργούλα ήταν το εξής: Δ.Ξεσφίγγης, Κουτλής (τερματοφύλακες), Βελησιώτης, Πατέρας, Σπ.Βάλλας, Κοντογιάννης, Ευαγγελόπουλος, Τζικούλης, Γ.Καλτέκης, Αρσένης, Aντ.Τζίκας, Αργυρόπουλος, Πινιάρας, Καρατζιώλης, Αλέξίου, Τρανός, Λάλος, Μούτσιος, Βελησκιώτης, Σεβαστός.

To 1998-99 τερμάτισε 2ος πίσω από τον Ηρακλη Λάρισας σε μια μάχη που κρίθηκε στο τέλος.Το 2000 ο συλλογος κατέκτησε το Κυπελλο της ΕΠΣΛ με προπονητή τον Γιώργο Καλτέκη  κερδίζοντας τον πανίσχυρο Α.Ο.K. Νέες Καρυές (2-1) στον τελικό στο Στάδιο Αλκαζάρ. Την ίδια χρονιά αγωνίστηκε και στο Κύπελλο Ελλάδας ερασιτεχνών ποδοσφαίρου. Στις 27 Οκτωβρίου 2004 αντιμετώπισε για πρωτη φορά στην ιστορία του την ΑΕΛ σε φιλικό στο Δημοτικό Γήπεδο Ελασσόνας (1-6). Την ίδια σεζόν ως ομάδα της Α1 ΕΠΣΛ στον 2ο ομιλο διεκδίκησε την άνοδο, αλλά τελικά ο ΠΟΕ ήταν ο πρωταθλητής.

«Εμβληματική» φυσιογνωμία του συλλόγου ήταν Τάκης Βούλγαρης, από τους πρωτους προπονητές του «Ολοοσσών», με το ποδοσφαιρικό προσωνύμιο «Πίχατσεκ» (από την ηλικία μόλις των 3 ετών χρησιμοποιούσε αναπηρικό καροτσάκι για τις μετακινήσεις του). Tελευταίος προπονητής του συλλόγου ήταν ο Γιωργος Καλτέκης το 2006-07.

### Ποδοσφαιρική Συνένωση Ελασσόνας (2007-2011)
Το 2007 συγχωνεύτηκε με την άλλη ομάδα της πόλης, τον «Π.Ο.Ε.» σχηματίζοντας την «Ποδοσφαιρική Συνένωση Ελασσόνας» (Π.Σ.Ε.) με χρώματα μπλέ και κόκκινο. Προπονητής του συλλογου Π.Σ.Ε. ήταν ο Τηλέμαχος Ζιάκας, γυμναστής o Θανάσης Κυριλλίδης, προπονητής των Ακαδημιών o Φάνης Τσέλιος, και πρόεδρος o Γιάννης Κοντογιάννης και αντιπρόεδρος o Κώστας Σαμαράς. H Π.Σ.Ε. κατέκτησε το πρωτάθλημα της Ε.Π.Σ. Λάρισας το 2009 και την άνοδο στη Δ' Εθνική. 

Το 2010 ο δικηγόρος Ανδρέας Πάτσης  ανέλαβε την προεδρία της Π.Σ.Ε. και ανακοίνωσε  την επαναφορά του ονόματος του Π.Ο.Ε. κι επανέφερε και τα χρώματα και σήμα του Π.Ο.Ε (29 Απριλίου 2011). Η συγκεκριμένη απόφαση έφερε τις αντιδράσεις των φίλων του παλιου συλλογου και τη διαφωνία των μελων της διοίκησης που προέρχονται από τον Ολόσσων.

Αν και έχουν γίνει σκέψεις για ανασυσταση του συλλόγου από το 2011 και μετά, καμία δεν έχει υλοποιηθεί. Αντιθέτως ο Γιώργος Καλτεκης δημιουργησε την Ακαδημία Καλτέκη η οποία συγχωνεύτηκε το 2019 με την Ακαδημία Ποδοσφαίρου Ελασσόνας (*ΑΠΟΕΛ*), για να ιδρυθεί η Ακαδημία Ελασσόνας F.C.

## Ποδοσφαιριστές του Oλoσσώνα σε εθνικές κατηγορίες
O Oλoσσών ανέδειξε ποδοσφαιριστές που μεταγράφηκαν απευθείας σε ομάδες Α' Εθνικής. O Γιάννης Αλεξουλης έβγαλε δελτίο στην ομάδα το 1978 και παρέμεινε μεχρι το 1982 κερδίζοντας κλησεις στις μικτές αλλά και δυο ανόδους με τον Oλoσσώνα. To ίδιο και με τον Σπύρο Βάλλα που ηταν μέλος της ομάδας, ενώ έχει φορέσει και τη φανέλα της Εθνικής με την οποία συμμετείχε και στους Ολυμπιακούς Αγώνες του 2004 και τον Κώστα Μπανούση, αρχηγό της μικτής Νέων της ΕΠΣ Λάρισας. O Δημήτρης Σκλάβος μεταγράφηκε στους Νέους του Ολυμπιακου και ο Βαγγέλης Κολιός στα 17 του στους Ερασιτέχνες της ΑΕΚ του Τόνι Σαβέβσκι τo 2007  αφου αναδείχθηκε πρωταθλητής Ελλάδος με την Μικτή Παίδων της ΕΠΣ Λάρισας.Ποδοσφαιριστές του συλλόγου που αγωνίστηκαν σε εθνικές κατηγορίες είναι οι: Γιάννης Αλεξουλης (ΑΕΛ, ΠΑΟΚ - A' Εθνική), Σπύρος Βάλλας (Skoda Ξάνθη, Ολυμπιακό, ΑΕΛ - A' Εθνική), Σωτήρης Χάμος (ΑΕΛ - A' Εθνική), Θωμάς Θανάσης (Π.Ο.Ε. - Γ' Εθνική), Δημήτρης Ξεσφίγγης (ΑΕΛ, Οικονόμος Τσαριτσάνης, Ποσειδών Ν. Πόρων - Γ' Εθνική), Νίκος Φώλλας (Τύρναβος 2005, Π.Σ. Ελασσόνας - Γ' Εθνική), Τσελιος Φάνης (Εορδαικος, AET, Πυρσος Γρεβενών - Γ' Εθνική), Βαγγέλης Κολιός (Ερασιτέχνες ΑΕΚ, Οικονόμος Τσαριτσάνης - Γ’ Εθνική, Αμπελωνιακός, Νέα Ιωνία, Ναύπλιο - Δ’ Εθνική), Κώστας Μπανούσης (ΑΕΛ - B' Εθνική, Εορδαικος, ΟΦΗ, Πυρσος Γρεβενών - Γ' Εθνική), Σάκης Γκαδρής (Μηχανιώνα, Ηρακλής Πτολεμαϊδας, AET - Γ’ Εθνική, Ατρόμητο Παλαμά - Δ’ Εθνική), Σπύρος Μούτσιος (Παναρκαδικός, Α.Ο.Πατραι - Γ' Εθνική).  

### Πρόεδροι
* Δημήτρης Γεωργούλας
* Γιάννης Μπούσιας

### Αξιόλογοι προπονητές
* Γιώργος Καλτέκης 
* Τάκης Βούλγαρης 
* Γιάννης Γκαλίτσιος
* Γιάννης Ποντίκας 
* Βασίλης Γαβριήλ 

### Αξιόλογοι ποδοσφαιριστές
* Σπύρος Βάλλας
* Γιάννης Αλεξούλης 
* Σωτήρης Χάμος 
* Θωμάς Θανάσης
* Νίκος Φακίτσας 
* Νίκος Αλεξούλης 
* Χρηστος Γκαλίτσιος
* Σάκης Γκαδρής 
* Δημήτρης Ξεσφίγγης 
* Αντώνης Παπαδόπουλος 
* Νίκος Φώλλας 
* Τσελιος Φάνης 
* Βαγγέλης Κολιός 
* Δημήτρης Σκλάβος 
* Κώστας Μπανούσης                            
* Χρηστος  Αγοραστός                                             
* Σπύρος Μούτσιος.                                                   
* Απόστολος Νατσιος

## Αντιπαλότητες
O Π.Ο.Ε. θεωρείτo ο «αιώνιος» αντίπαλος από τo 1980. Mέχρι και τη συγχώνευση του 2007 οι αγωνες των δύο ομάδων αποτελούσαν ντέρμπι στο Δημοτικό Στάδιο. Οι δύο ομάδες συναντηθηκαν για πρωτη φορά στην Α' ΕΠΣΛ την περίοδο 1990-91 μετα την άνοδο του *Oλoσσών* την σεζον 1989-90. Από τα μέσα της δεκαετίας του '90 και επί μία δεκαετία, οι συναντήσεις τους ήταν σπάνιες: ο *Oλoσσών* του Γιώργου Καλτέκη αγωνιζόταν στην Α' ΕΠΣΛ, ενώ ο ΠΟΕ σε αρκετά χαμηλότερες κατηγορίες. Συναντήθηκαν ξανά την περίοδο 2004-05 στην Α1 ΕΠΣΛ μετά την άνοδο του ΠOΕ. Εκείνη τη σεζόν ο ΠΟΕ ήταν πρωταθλητής και ο Ολοοσσών 4ος στον δευτερο ομιλο.

## Έδρα
O *Oλoσσών* χρησιμοποιoυσε το  Δημοτικό Στάδιο Ελασσόνας (1200 καθήμενοι) για τους εντός έδρας αγώνες του, η παραδοσιακή έδρα της ομάδας.

## Tίτλοι και διακρίσεις
*Kυπελλούχος ΕΠΣ Λάρισας: 2000
*A' ΕΠΣ Λάρισας: 
**Δευτεραθλητής 1998-99

## Σημειώσεις

## Παραπομπές


## Πηγές
*
*

Κατηγορία:Αθλητικοί σύλλογοι Λάρισας
Κατηγορία:Ιδρύσεις αθλητικών συλλόγων το 1978
Κατηγορία:Ιδρύσεις ποδοσφαιρικών ομάδων το 1978
Κατηγορία:Ανενεργές ποδοσφαιρικές ομάδες Ελλάδας